Ludouicus, comes Flandrie, Niuernensis et Registercensis, dilectis nostris gardiano nostro in Bourgundia, seu bailliuo eiusdem, ac preposito de Arbosio, salutem. Mandamus vobis et cuilibet vestrum in solidum, quatenus in missionibus quas vobis constiterit esse necessarias et utiles, factis et faciendis per scabinos et burgenses d’Arbois, pro clausura ville d’Arbois et custodia eiusdem, omnes habitatores et possessiones habentes in eadem villa et districtu eiusdem, et quos ex defensione sciueritis habere commodum, nisi per speciale priuilegium eisdem a nostris predecessoribus indultum ab hoc onere [F° lv, r°] doceant se exentos, prout suadebit justitia, compellatis ac mandetis compelli, vocatis tamen ad hoc et auditis qui supra hoc fuerint euocandi. Datum Malle, prope villam nostram Bruges, ixa die mensis maij, anno Domini millesimo trescentesimo tricesimo primo. Par monss. le conte, présens monss. de Sombresse, monss. J. de Bruges, monss. Hideus et Jaquon de Tournay, nostre cheualier de Flandres. Est ainsi soignié: Tornay.